Odense Adresse-Contoirs Efterretninger, 1831-11-28
Med sædvanlig Karakteerfasthed bevidnede Hr. Martignaaved denne Leilighed atter, at han ikke yndede Revolutionen, af 1830; men havde gjort Alt, hvad han formaaede, imod den. "Tronen er faldet - sagde han - det forrige Dynastie er forsvundet, og et andet Hoved viser sig smykket med en ny Krone. Uagtet den Smerte, jeg følede ved at sku Ruinerne af et 800 aarigt Monarkie, har jeg dog fra hiint Øieblik af helliget mig Fædrelandets Jnteresse, og jeg er langt fra, som Carl IIs Raadgiver, at ville tvinge det Forsvundne tilbage." At forvise Bourbonnernes Slægt fra Frankerig for evig Tid erklærede han for en infamerende Straf, og viste af Frankerigs nyeste Historie, hvorledes Begivenhederne havde spottet slige evige Bestemmelser. "Laden af disse Forviste - sagde han - komme til Frankerig og banke selv paa den Mands Dør, fra hvem nærværende Forslag kommer, og den vil aabne sig for ham. Kammeret viste ved almindeligt bifald, at det erkjendte saavel Hr. Martignaes Talenter, som hans ædle Grundsætninger. J et meget stormende Møde den 16de stemte Hr. Duvergier og Hr. Viennet for Forslaget. Da den sidste dadlede Hr. Chateaubriands Skrift, og derfor blev hæftigt angrebet af Hr. Dubois, lagde han til, at han meest dadlede de liberale Blade, som roste dette Flyveskrift. Det sømmede sig ikke for dem, at gjøre Følgeskab med en Carlist, som er vendt tilbage fra sit Exil med en hvid Fane i Haanden, og gjennemløber Paris's Gader under Raabet: Henrik V. Her rik V. Efterat Statsraadspræsidenten havde anbefalet Kammeret Høimodighed og Maadehold, og erklæret sig for Kommissionens Forslag, kun at Afhændelsen af den bourbonske Families Godser ikke i nogen Henseende maatte ligne en Konfiskation, blev Hr. Berryers Forslag om Ophævelser, af alle Proskriptioner næsten eenstemmigt forkastet. Samme Skjebne havde den 17de et Forslag af Hr. Auguis, som vilde, at hvis en Person af den forviste Familie betraadte Frankerigs Grund, skulde han stilles for en Krigsret, og saasnart Man havde Vished om hans Jdenditet, skydes. Hr. Ludre fandt det saa urimeligt, ikke at tilføie Dødsstrax for Overtrædelse af Loven, at han satirisk foreslog: underdanigst at bede Carl X. at han ikke vilde komme tilbage. For med Sikkerhed at kunne sætte Loven om Pairsværdigheden igjennem, hedder det, at der vil blive kreeret 50 nye Pairs. Ved Opdagelsen af det store Komplot, som var bestemt at udbryde i Vende, er den paatænkte Kontrarevolution indtil videre aldeles mislykket. Frue Larochejaquelin, paa hvis Slot Hovedqvarterret var, er vel flygtet, men fem Personer af hendes nærmeste Omgivelse, hvoriblandt en Hr. Beauregard og en Frøken Fauveau, ere bragte til Bourbon=Vendee. Jmidlertid efterspores Hovedpersonen meget ivrigt. Nogle Bandechefer i Vendee have underkastet sig derimod begynde Chouanerne atter at vise sig i Deur=Sev res=Departementet. Af Trappistordenen ere 73 Medlemmer, meest Jrlændere, førte til Nantes, for derfra at hjemsendes. Grev Latour Dupin, som havde forlangt Pas til Spanien, og allerede forhen var mistænkt som Partiegænger, er nu bleven hæftet i Bordeaux. Hertuginden af Berry, som høitideligholdt Carlsdagen (4 Novbr.) i Rom, hvor hun er bleven stædet til Haandkys af Paven, vedbliver at holde en levende Koureervexel med Hofferne i Lissabon, Madrid og Neapel. Blandt de til Paris ankomne Pohlakker ere Brødrene Mochnazki, Redakteurer af Bladet Nowa Pohl. ska. Mod Chatteaubriands Legitimmitetspamphlet er udkommet et Svar af Hr. Briqueville, som dog heller ikke skaaner det nye Dynastie, det han kalder: et utaknemmeligt Barn af Demokratiet.